Muzik di zumbi

Muzik di zumbi òf músika di spiritu ta un género di músika tradishonal di Kòrsou. E ta músika instrumental, sin kanta, na máksimo tin biaha algun palabra. E instrumentonan ta e tambú grandi, benta, matrimonial i triangel.Handleiding Muzik di zumbi.Muziek van Curaçao, NAAM

 Origen 
Músika di zumbi ta di orígen afrokurasoleño. Gruponan ku tabata toka músika bailable di siglo 19 den kunuku tabata limitá den loke tabata trata instrumentonan. Esakinan tabata konsistí prinsipalmente di bateria i un flùit, ku e ora ei tabata wòrdu toká na un manera difisil. E resultado melankóliko di tokamentu di e músika aki a kondusí na e nòmber músika di zumbi, sinembargo e no tin niun konekshon ku superstishon i ritualnan mágiko.Hoetink, H., & Anink, G. B., Encyclopedie van de Nederlandse Antillen, 1969, Amsterdam, pag.393 Músika di zumbi tambe tin elementonan oropeo manera un wals.

Segun Russel Soleana di Grupo Issoco: “Den pasado, e muzik di zumbi tabata un refleho di bida den e kas di e shon, pero na un nivel mas abou. Despues a imitá e wals i mazurkanan pa e katibunan. E tumba i danzanan tambe tabata inkluí den e repertorio regular di músika di zumbi.” Na 2025, Russel Soleana a wordu otorgá e Premio Boeli van Leeuwen pa su kontribushon na rebibá e género.Muzieklegende Soleana krijgt Boeli prijs, Antilliaans Dagblad (89 di òktober 2025)

Pa fin di siglo 19, e tempu despues di emansipashon di 1863 ora sklabitut a keda terminá finalmente, muzik di zumbi a evoluá manera e ta konosi awendia. Hopi hende liberá a bandoná e plantashinan pa traha den Willemstad, unda muzik di zumbi a bira hopi popular i tabata wòrdu toká den restorant i bar pa baila.Muzik di zumbi.Muziek van Curaçao, NAAM 

Na 1986 den Almacita di Desolato, pelíkula di Ilushon Kosmiko di Felix de Rooy i Norman de Palm, a hasi uso di muzik di zumbi, kual a wòrdu skirbi i interpretá pa Grupo Issoco.

 Literatura 
 Muzik di zumbi, Elis Juliana (1976)

Category:Músika
Category:Kòrsou